Mitoaroa I

Mitoaroa I Pello Reparaz kantariak buru duen Zetak taldeak 2025eko urtarrilaren 3an eta 4an Iruñeko Nafarroa Arena aretoan eman zuen ikuskizuna da. Bi ordu pasatxoan, Nafarroa Garaiko inauterietako zenbait pertsonaiaren (momotxorroak, mamuxarroak, zipoteroak, joaldunak, txatxoak...) dantzak, doinuak eta jolasak Zetak-en pop musika elektronikoarekin uztartu zituen, bai eta kristautasunaren zenbait elementurekin ere. Bi emanaldietara, denera, 30.000 pertsona bildu ziren.

Urtarrilaren 4ko kontzertua zuzenean eman zuen ETB2 telebista kateak eta horren bidez bertze milaka batzuk-batzuk ikusi zuten. EITBk zabaldutako oharraren arabera, urtarrilaren 4ko kontzertuaren emanaldiak 275.000 ikusle inguru erakarri zituen telebistaren aitzinera. "Euskaldunen artean % 56koa izan zen jarraipena, eta bereziki arrakastatsua izan zen Nafarroan".

Bigarren kontzertu haren bukaeran Zetak-ek iragarri zuen Mitoaroa ikuskizunaren bertze atal emanen zuena Donostian, 2025eko irailaren 6an, Ilunbe aretoan, Aaztiyen diskoaren biraren hondarreko kontzertu gisa.

 Sinopsia 
"2025. urtean girotua. Pello [Reparaz], lamina baten kantuari jarraituz Arakil ibaian urperatu, eta beste errealitate batera iritsi da. Errealitate horretan, noizbait gure mundutik ihes egin zuten izaki mitologikoak bizi dira. Izaki mitologikoak agresiboak dira Pellorekin hasieran, baina pixkanaka haien konfiantza eskuratu eta kreaturak gure errealitatera itzultzea lortu du, gizaki eta mitologikoen arteko elkabizitza aro berri bati hasiera emanez". Ilunbeko 'Mitoaroa II' ikuskizunaren emanaldietan banatu zuten eskuorriko azalpen testua.

 Egitura eta edukia 

 Sarrera: itzaletako deia 

 1. kapitulua: igarolekua 

 Zu kanta. Zetak.
 Unanuko mamuxarroen agertzea eta alboka jotzea.
 Anguleele kanta. Zetak eta Iturengo hartza.

 2. kapitulua: erbesteko biztanleak 

 Hegan kanta. Zetak.
 Su kanta. Zetak eta Altsasuko momotxorroak.
 Teodosio Goñikoa edo jentil bat izan daitekeen pertsonaia baten agertzea.
 Non sartu zara kanta. Zetak.
 Kukai dantza taldea.
 Hileta kantu nafarra kanta. Zetak, eta Maixux Zugarramurdi, eta Maider, Ainhoa eta Arantxa Ansa.
 Zoriontasuna kanta. Zetak.
 Errepidean kanta. Zetak
 Begitara begira kanta. Pello Reparaz eta Vendetta.
 Alboka jotzea.
 Aaztiyen kanta. Pello Reparaz eta Ituren eta Zubietako joaldunak.
 Eguzkiloreak kanta. Zetak eta Neomak.

 3. kapitulua: epifania 
 Kukai dantza taldea.
 Teodosio.
 Pater noster. Zetak eta mamuxarroak.
 Tuterako zipoteroak.
 Entre carn i os kanta. Zetak eta Marala, eta Arbizuko txatarrak.
 Argitan kanta. Pello Reparaz.
 Suziri bi kanta. Zetak.
 Zetak eta Marala nahasketa.

 4. kapitulua: konkordatua 
Teodosio.
 Begi beltz kanta. Zetak.
 Txori erresinola kanta. Erramun Martikorena.
 Itzulera kanta. Pello Reparaz, Erramun Martikorena eta Gorka Pastor.
 Xalbadorren heriotzean kanta. Erramun Martikorena.
 Hitzeman kanta. Zetak eta Lanzko txatxoak.
 Zeinen ederra izango den kanta. Zetak.
 Kukai txalaparta jotzen.
 Pumped up kicks kanta. Zetak eta Kukai.

 5. kapitulua: bi munduren batura 

 Teodosio.
 Akelarretan kanta. Zetak eta inauterietako pertsonaiak.
 Deskontrola kanta. Zetak.
 Itzulera kanta. Zetak.
 Bukaerako bertsoa. Jagoba Arrasate.
 Aralarko dama kanta. Zetak eta Kukai

 Ikus, gainera 

 Mitoaroa II
 Mitoaroa III

 Erreferentziak 

 Kanpo estekak 

Kategoria:2025 Euskal Herrian
Kategoria:2025eko musika
Kategoria:Zetak
Kategoria:Kontzertuak